CELEX: 62011CN0001(01)
Language: mt
Date: 2011-12-19 00:00:00
Title: Kawża C-1/11 SA: Rikors għal awtorizzazzjoni għal eżekuzzjoni ta’ mandat ta’ sekwestru ippreżentat fid- 19 ta’ Diċembru 2011 — Luigi Maruccio vs Il-Kummisssjoni Ewropea

24.3.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 89/2
            
         Rikors għal awtorizzazzjoni għal eżekuzzjoni ta’ mandat ta’ sekwestru ippreżentat fid-19 ta’ Diċembru 2011 — Luigi Maruccio vs Il-Kummisssjoni Ewropea
   (Kawża C-1/11 SA)
   2012/C 89/02
   Lingwa tal-kawża: it-Taljan
   
      Partijiet
   
   
      Rikorrent: Luigi Marcuccio (rappreżentant: Giuseppe Cipressa, avukat)
   
      Konvenuta: Il-Kummisssjoni Ewropea.
   
      Talbiet
   
   Ir-rikorrent jitlob li l-Qorti tal-Ġustizzja jogħġobha:
   
               —
            
            
               tneħħi l-immunità lill-Kummisssjoni Ewropea u tawtorizzah li jeżegwixxi sekwestru, eventwalment anki fil-forma ta’ mandat ta’ sekwestru u fil-limiti tal-liġi, tal-beni neċessarji sabiex ikopri d-dejn li huwa jallega fil-konfront tal-Kummissjoni Ewropea, skont l-ordni għall-ħlas maħruġa mill-Giudice di Pace ta’ Tricase fl-1 ta’ Frar 2010.
            
         
               —
            
            
               tawtorizza lir-rikorrent li jinnotifika lill-Kummisssjoni Ewropea kwalunkwe att, u b’mod iktar ġenerali tagħmel dak kollu neċessarju fid-dritt għall-finiijiet tal-eżekuzzjoni tal-ordni għall-ħlas u, b’mod iktar ġenerali, sabiex jitħallas id-dejn inkwistjoni;
            
         
               —
            
            
               tikkundanna lill-Kummisssjoni Ewropea għall-ispejjeż.
            
         
      Motivi u argumenti prinċipali
   
   Ir-rikorrent għandu dritt li jitħallas għal dejn mingħand il-Kummissjoni Ewropea li jikkonsisti fi spejjeż. Il-Kummissjoni għadha, sal-lum, ma ħallsitx dan id-dejn.